Nakon otmice djevojčica, Boko Haram napravio masakr u gradiću na sjevero-istoku Nigerije
Sjedinjene Države će pružiti pomoć NIgeriji u potrazi za otetim djevojčicama
Strahuje je se da je na stotine ljudi mrtvo na sjevero-istoku Nigerije nakon što su militanti Boko Harama napali grad Gamboru Ngala na granici s Kamerunom, paleći prodavnice i kuće, i pucajući na ljude koji su počeli bježati. Agencija Associated Press navodi riječi oblasnog zvaničnika koji je rekao da je jako puno ljudi ubijeno, ali da nema konkretnih podataka zbog izoliranosti tog mjesta. Militanti Boko Harama su pojačali svoje nasilne aktivnosti posljednjih mjeseci, nakon što napori vojske Nigerije da ih savladaju, nisu uspjeli. U medjuvremenu nigerijska policija nudi nagradu od 300 hiljada dolara za pomoć u pronalaženju 276 otetih djevojčica. Djevojčice su otete prošli mjesec u jednom selu u oblasti Borno. Na internet stranici nigerijske policije su objavljeni brojevi na koje ljudi mogu javiti ako išta znaju o djevojčicama, kao i obećanje da će identiteti onih koji nešto znaju biti zaštićeni. U medjuvremenu su Sjedinjene Države saopćile da će posalti tim stručnjaka u Nigeriju kako bi pomogli u potrazi za otetim djevojčicama. Britanija je takodjer ponudila pomoć. I u Washingtonu i u New Yorku su održani prosvjedi kao pozivi za oslobadjanjem djevojčica. Grupe ljudi su marširale , noseći natpise, ispred ambasade Nigerije u Washingtonu, pozivajući na akciju. Nicole Lee, odvjetnica za ljudska prava, kaže da to što su se otmice dogodile u Nigeriji, ne znači da drugim ljudima treba biti svejedno. Nigerijka Omolola Adele-Oso, vodja jučerašnjeg okupljanja, je pozvala svoju vladu da učini više rijecima: Na snimku objavljenom ove nedjelje lider terorističke grupe Boko Haram, Abubaker Shekau, je preuzeo odgovornost za otmicu djevojčica sredinom aprila, i zaprijetio da će ih prodati. ., uzvikuje on na snimku. Njjegova izjava je prestrašila rodjake curica, i izazvala opće zgražanje. Američki državni sekretar John Kerry je razgovarao s nigerijskim predsjednikom Goodluck Jonathanom i obećao američku pomoć rekavsi: Ipak neki Nigerijci kritikuju svoju vladu, i kažu da administracija predsjednika Jonathana nije uradila dovoljno da obezbijedi oslobadjanje djevojčica. A Nigerijci koji žive u inozemstvu osjećaju frustraciju i nemoć. Na njujorškom okupljanju su glasno pozivali na akciju. Nigerija je nedavno postala najveća afrička ekonomija, uzevši to mjesto od Južne Afrike. Nadala se da će prezentirati svoje potencijale za ulaganja na predstojećem Svjetskom Ekonomskom Forumu čiji je domaćin za nekoliko dana. No ti su planovi definitivno zasjenjeni nedavnim bombaškim napadima i otmicama od strane grupe Boko Haram. To pokazuju i društveni mediji gdje tema nije Svjetski Ekonomski Forum u Nigeriji, nego tamošnja otmica djevojčica.